**6ο ΕΡΓΑΣΤΗΡΙΟ: Σιδερένια Παπούτσια: Άγγιγμα & Αγκαλιά Μυστικά και Φανερά**

**6.1. Άγγιγμα και Αγκαλιά**

ΧΩΡΟΣ-ΔΙΑΤΑΞΗ: εναλλασσόμενα, στον κύκλο και στον ελεύθερο χώρο της τάξης.

* **«Πάρε από εμένα το παπούτσι αυτό, δώσ’ το δίπλα σου και κάνε όπως εγώ»**. (ΠΡΟΑΙΡΕΤΙΚΟ) Παιχνίδι προθέρμανσης, συντονισμού και επικοινωνίας της ομάδας. Στον κύκλο-οκλαδόν. Παίζεται με το ένα παπούτσι κάθε συμμετέχοντα/-ουσας στο δεξί χέρι και συντονισμένη από όλη την ομάδα εκτέλεση κινήσεων με ταυτόχρονη απαγγελία της φράσης. Στη λέξη ΠΑΡΕ αφήνουν με φορά προς τα δεξιά, το παπούτσι τους μπροστά στον διπλανό τους, παίρνουν αυτό που παραλαμβάνουν από τον/την αριστερό συμπαίκτη/-τρια, ΔΩΣΤΟ ΔΙΠΛΑ (το δίνουν και αυτό δεξιά) και ΚΑΝΕ ΟΠΩΣ ΕΓΩ: παραλαμβάνουν το τρίτο παπούτσι από αριστερά και το χτυπούν στο πάτωμα μπροστά τους δεξιά-αριστερά. Συνεχίζουν πάλι από την αρχή με τη φράση και τις κινήσεις. Το παιχνίδι τελειώνει, αν παραμείνουν συντονισμένοι και το παπούτσι τους, αφού κάνει έναν γύρο στον κύκλο, επιστρέψει πάλι στον/στην ιδιοκτήτη/τριά του.

**[4]- Ανάγνωση του 4ου αποσπάσματος** [*στο ΠΑΡΑΡΤΗΜΑ*]**.**

**-Αγκαλιές:** Παιχνίδι Ενεργοποίησης, Σωματικής Έκφρασης, Σύνδεσης. Στον χώρο. Οι μαθητές/τριες περπατούν και με το σύνθημα αγκαλιάζουν με διάφορους τρόπους τους/τις συμμαθητές/τριές τους (σφιχτά, προσεκτικά, απαλά, βαριεστημένα, κ.λπ.). Προοδευτικά μπαίνουν σε ρόλο και κάνουν “αγκαλιές” σε διάφορες συνθήκες (με ξεχωριστούς ανθρώπους, φίλους αλλά και αντιπαθητικούς, παράξενους, κ.λπ.).

* **«Η πλαστελίνη»:** Σε ζευγάρια ο/η μαθητής/τρια Α αναλαμβάνει τον ρόλο της πλαστελίνης και ο/η Β τον ρόλο του ατόμου που πλάθει την πλαστελίνη. «-Ποια είναι τα όρια ανεκτικότητας της πλαστελίνης;» «-Πόση η διακριτικότητα του πλάστη;» Η πλαστελίνη δεν μπορεί να μιλά εκτός από την περίπτωση που το άγγιγμα του πλάστη δεν είναι επιτρεπτό ή ανεκτό. Τότε η “πλαστελίνη” έχει δικαίωμα να διαμαρτυρηθεί και να πει «**ΟΧΙ».** Από τους δύο ρόλους πρέπει να περάσουν όλοι οι μαθητές/τριες. Ακολουθεί συζήτηση-αναστοχασμός αναφορικά με το προσωπικό βίωμα.
* **Συζήτηση:** για τις αγκαλιές και τα αγγίγματα. Έκθεση μιας σειράς ερωτημάτων προβληματισμού: «Είναι όλες οι αγκαλιές και τα αγγίγματα ευχάριστα και

επιτρεπτά;» «Ποια αγγίγματα και αγκαλιές είναι ευχάριστα; «Από ποιους;» «Υπάρχουν αγγίγματα και αγκαλιές που μπορεί να είναι δυσάρεστα;» «Από ποιους;» «Γιατί;».

«Μπορεί να μας αγγίζει κάποιος χωρίς να το επιθυμούμε;» «Επιτρέπεται να μας αγγίζουν σε όποιο μέρος του σώματός μας θέλουν, π.χ. στα γεννητικά μας όργανα επιτρέπεται;» «Ποιος, πότε και γιατί;» «-Αν δεν θέλουμε/δεν μας αρέσει ένα άγγιγμα, τι μπορούμε να κάνουμε;» (Σύνδεση με θέματα των προηγούμενων εργαστηρίων).

* **Αγκαλιές χρωματιστές:** Ζωγραφίζω με χρώματα και σχήματα, που ταιριάζουν στη διάθεσή μου. [*Ενδεικτικό πρότυπο φύλου εργασίας στο ΠΑΡΑΡΤΗΜΑ*]. Μπορεί να περιληφθεί στο portfolio του/της μαθητή/-τριας.

ΠΡΟΑΙΡΕΤΙΚΑ: ΣΥΝΔΕΣΗ & ΥΠΟΣΤΗΡΙΞΗ ΜΕ ΑΛΛΟ ΥΛΙΚΟ

**-Προβολή βίντεο «Μια ιστορία για τη Νίκη»** από το Πρόγραμμα του Συμβουλίου της Ευρώπης «**Το Μυστικό της Νίκης**» για τον τερματισμό της Σεξουαλικής Κακοποίησης των Παιδιών, ΕΝΑ στα ΠΕΝΤΕ (ONE in FIVE), <https://enastapente.gr/el>, Πλατφόρμα Δεξιοτήτων 21.

-**Τραγούδι:** «**Το Μυστικό της Νίκης**» από το ομότιτλο Πρόγραμμα του Συμβουλίου της Ευρώπης (ό.π.).

* **Προβολή βίντεο** ή **ανάγνωση** του ψηφιακού βιβλίου “**Κίκο και το Χέρι**” με αναφορά στον «**ΚΑΝΟΝΑ του ΕΣΩΡΟΥΧΟΥ**» από το Πρόγραμμα του Συμβουλίου της Ευρώπης (ό.π.)
* Ανάγνωση βιβλίου παιδικής λογοτεχνίας της Γιώτας Αλεξάνδρου, *Μόνο αν θέλω.*
* **Ζωγραφική:** «Η πιο μεγάλη ζεστή αγκαλιά είναι του/της …». Ελεύθερο Σχέδιο
  1. **Το σώμα μου μιλάει;**

**- Χαλασμένο τηλέφωνο.** Το γνωστό παιχνίδι σε κύκλο. Ενεργοποίηση-Σύνδεση της ομάδας. Προαιρετικό

**[5]- - Ανάγνωση του 5ου αποσπάσματος** [*στο ΠΑΡΑΡΤΗΜΑ*]**.**

**-Συζήτηση:** Ερωτήσεις κριτικο-στοχαστικής ενεργοποίησης. Το σώμα της Κάρεν αντιδρά σε όσα συμβαίνουν. Είναι σαν να …μιλά. «-Αλήθεια, μιλάει το σώμα μας; «- Αν μιλάει σε τι γλώσσα μιλάει;» «Πώς μπορούμε να το ακούσουμε;» «Τι θέλει να μας πει;» «Μπορούμε να εμπιστευόμαστε όσα μας λέει;»

**-«Το σώμα μου μιλάει;**» Παιχνίδι σωματικής έκφρασης. Με ελεύθερη κίνηση και έκφραση στον χώρο από όλη την ομάδα. Ή ατομικά, και η ομάδα «μαντεύει». Αξιοποίηση του πίνακα «**Το σώμα μου μιλάει**» [*στο ΠΑΡΑΡΤΗΜΑ*]**.**

|  |  |
| --- | --- |
| (α) Τι κάνει το σώμα όταν … | (β) (το σώμα μου αντιδρά) γιατί … |

ΠΡΟΑΙΡΕΤΙΚΑ: ΣΥΝΔΕΣΗ & ΥΠΟΣΤΗΡΙΞΗ ΜΕ ΑΛΛΟ ΥΛΙΚΟ

-**Τραγούδι:** «Το σώμα μου, μου ανήκει» από το Πρόγραμμα του Συμβουλίου της Ευρώπης «**Το Μυστικό της Νίκης**» (ό.π.: )

**[6]- Ανάγνωση του 6ου αποσπάσματος** [*στο ΠΑΡΑΡΤΗΜΑ*]

* **«Τι συμβαίνει Κάρεν;»:** Παγωμένες εικόνες & Ανίχνευση σκέψης με αξιοποίηση της ρουτίνας σκέψης «Τι σε κάνει να το σκέφτεσαι αυτό;/**What makes you say that? ( Core Thinking Routines).**

|  |  |
| --- | --- |
| * Τι συμβαίνει; (Πώς αισθάνεσαι Κάρεν;) * Τι σε κάνει να το λες αυτό; | **Τι σε κάνει να το σκέφτεσαι αυτό;/What makes you say that?. Core Thinking Routines** |

Ομαδική άσκηση στον χώρο. Οι μαθητές/τριες στη θέση της Κάρεν. Με παγωμένες εικόνες αποδίδονται συναισθήματα: από το άγγιγμα του ανθρώπου, από τον χορό με τα μαγικά παπούτσια χορού, από το γεγονός ότι πρέπει να κρατήσει το μυστικό.

* **«Έχω ένα μυστικό»:** Παιχνίδι: «-Τι είναι μυστικό;» «-Υπάρχουν καλά και κακά - μυστικά;» «Αν ένα μυστικό μας κάνει να αισθανόμαστε δυσάρεστα σε ποιον πρέπει να το πούμε;». Λίστα απαντήσεων [*Ενδεικτικό πρότυπο στο Παράρτημα*].

Ο χώρος κατατέμνεται στα δύο, με χαρτοταινία. Είναι ο χώρος με τα καλά και τα κακά μυστικά: **(α)** Μετακίνηση στον ένα ή στον άλλο χώρο ανάλογα με το μυστικό που θα πει ο/η εκπαιδευτικός (π.χ. μην πεις ότι αγόρασα δώρο για τη γιορτή …/ μην τολμήσεις και μαρτυρήσεις ότι …). **(β)** Μετακίνηση στον ένα ή στον άλλο χώρο ανάλογα με το μυστικό. Όμως τώρα θα πρέπει να φωνάξουν: «**Το καλό το μυστικό σε κανέναν δεν θα το πω**» Αν είναι κακό μυστικό: «**Πω πω πω πω. Το κακό το μυστικό στον/στην …θα το πω»**

ΕΠΕΚΤΑΣΗ:

* Ανάγνωση του βιβλίου παιδικής λογοτεχνίας της Ελ Δασκαλάκη, *Η Ρίνα αποφασίζει.*
  1. **Σιδερένια Παπούτσια - Το Μυστικό της Κάρεν & το Συμβούλιο των Παιδιών**

**[7] - Ανάγνωση του 7ου αποσπάσματος** [*στο ΠΑΡΑΡΤΗΜΑ*]

* **Σιδερένια παπούτσια:** Αισθησιοκινητική άσκηση. Ελεύθερη μετακίνηση με συνθήκη, στον χώρο. Οι μαθητές/τριες περπατούν “φορώντας σιδερένια παπούτσια”, τόσο ασήκωτα όσο και τα μαγικά κόκκινα παπούτσια χορού. Στη συνέχεια, περπατούν “φορώντας” τα παλιά κόκκινα παπούτσια (χαρισμένα από έναν ξεχωριστό φίλο) και … Σκέφτονται, διερωτώνται … Αξιοποίηση με παραλλαγή της ρουτίνας σκέψης **See**[εδώ: **Listen**], **Think. Wonder** (ό.π.: 1.1.), στον κύκλο συζήτησης.
* **Ο Διάδρομος των Σκέψεων με τα Κόκκινα και Κίτρινα Καπέλα.** Δημιουργία διαδρόμου από δύο ομάδες μαθητών/-τριών. Στη μέση τοποθέτηση του περιγράμματος της Κάρεν. Υποδύονται τις Σκέψεις της: από την μια οι **σκέψεις (με τα κόκκινα καπέλα)** που διαφωνούν με το μυστικό και την απαίτηση του παράξενου θιασάρχη και από την άλλη **οι σκέψεις (με τα κίτρινα καπέλα)** που ορθολογιστικά, βλέπουν το όφελός που θα έχει η Κάρεν αν κρατήσει το μυστικό. Επιχειρηματολογική έκφραση απόψεων επί του διλήμματος της ηρωίδας (χρήση υποθετικών, επαγωγικών συλλογισμών (Αν δεχτείς … τότε … ). Απαραίτητη η εναλλαγή “καπέλων”. Επιδίωξη ανίχνευσης της άποψης των μαθητών/-τριών από δύο διαφορετικές οπτικές γωνίες και συγχρόνως, μια πρώτη, βιωματική αποτίμηση της επιδραστικότητας του προγράμματος (Προαπαρασκευαστική για την “ψηφοφορία” που ακολουθεί).
* **Το Συμβούλιο και η ψηφοφορία:** Οι μαθητές/τριες συνεδριάζουν. Τα παιδιά ψηφίζουν [Η Δραστηριότητα αποτελεί εκτός των άλλων και μορφή έμμεσης αξιολόγησης του προγράμματος αναφορικά με τους προσδοκώμενους στόχους. Απαραίτητη η ευχέρεια διαχείρισης του αποτελέσματος της ψηφοφορίας από τον/την εκπαιδευτικό, σε περίπτωση πρόκρισης της επιλογής: ΝΑΙ].

|  |
| --- |
| **ΝΑΙ=να πει ΝΑΙ** (αποδοχή πρότασης και του μυστικού) |
| **ΟΧΙ=να πει ΟΧ**Ι (απόρριψη της πρότασης και αποκάλυψη του μυστικού) |

Το κουτί των παπουτσιών των Κάρεν και Ένκαρ μετατρέπεται σε κάλπη. Οι μαθητές/τριες σημειώνουν σε μικρά χαρτιά/ψηφοδέλτια ΝΑΙ ή ΟΧΙ και ψηφίζουν. Καταμέτρηση ψήφων και καταγραφή του αποτελέσματος σε πίνακα δύο στηλών.