# 7ο ΕΡΓΑΣΤΗΡΙΟ: Με τα Παπούτσια μου, Πατάω Γερά και Πετάω! / Αποτίμηση

ΧΩΡΟΣ-ΔΙΑΤΑΞΗ: εναλλασσόμενα, στον κύκλο και στον ελεύθερο χώρο της τάξης.

* 1. **Παπούτσια που … πετάνε!**
     + **O/η εκπαιδευτικός σε ρόλο** δημοσιογράφου βαστώντας το κουτί με τα παπούτσια που έγινε κάλπη, αναφέρεται με επισημότητα στο αποτέλεσμα της ψηφοφορίας δίνοντας συγχαρητήρια στα παιδιά για την πρωτοβουλία.
       - Αν είναι ΝΑΙ διερωτάται για τη συνέχεια της ιστορίας που “συμπληρώνεται” από τους μαθητές/τριες [συμπλήρωση της ιστορίας και συζήτηση]
       - Αν είναι ΟΧΙ διερωτάται επίσης για τη συνέχεια της ιστορίας, αλλά και για το πόσα ΟΧΙ μπορεί να υπάρχουν σε ένα ΟΧΙ
     + **«Πόσα ΟΧΙ υπάρχουν σε ένα ΟΧΙ;»** (Μποάλ, 2013).

Οι μαθητές/τριες δοκιμάζουν στον κύκλο ή σε ζευγάρια να εκφράσουν διαφορετικά συναισθήματα, μία αίσθηση, συγκίνηση ή ιδέα σε … ένα ΟΧΙ. Αξιοποίηση όλης της τονικής γκάμας της φωνής, των κινήσεων ή χειρονομιών. Στο τέλος, προτείνουν τόνο, ύφος, ένταση του ΟΧΙ που θα πρέπει να έχει η Κάρεν, απευθυνόμενη στον παράξενο άνθρωπο.

**[8] - Ανάγνωση του 8ου αποσπάσματος** [*στο ΠΑΡΑΡΤΗΜΑ*]

* + - **Παπούτσια που πατάνε γερά και πετάνε:** Με μουσική οι μαθητές/τριες εκφράζονται ελεύθερα στον χώρο, μόνοι ή σε συνεργασία με άλλους, φορώντας τα δικά τους παπούτσια.

-**Ζωγραφική:** ελεύθερο σχέδιο, από την ιστορία της Κάρεν και του Ένκαρ. Μπορεί να περιληφθεί στο portfolio του/της μαθητή/-τριας.

* 1. **Γραμμές Βοήθειας**
     + **Γραμμές βοήθειας**: Επίδειξη εποπτικού υλικού όπως οι «***Γ*ραμμές Βοήθειας»** από το Πρόγραμμα του Συμβουλίου της Ευρώπης «**Το Μυστικό της Νίκης**» (ό.π.), αλλά και την καμπάνια **«Έχεις φωνή είμαστε δίπλα σου»** της Ελληνικής Αστυνομίας και των Υποδιευθύνσεων Προστασίας Ανηλίκων [https://www.minedu.gov.gr/news/47263-](https://www.minedu.gov.gr/news/47263-10-12-20-2exeis-foni-eimaste-dipla-sou-2) [10-12-20-2exeis-foni-eimaste-dipla-sou-2](https://www.minedu.gov.gr/news/47263-10-12-20-2exeis-foni-eimaste-dipla-sou-2). Με τον τρόπο αυτό παρουσιάζονται συνολικά αρχές και κανόνες πρόληψης και προστασίας της παιδικής κακοποίησης. Το υλικό αναρτάται σε πίνακα της τάξης, ώστε να είναι προσβάσιμο από τους/τις μαθητές/τριες.
     + **Δημιουργία Αφίσας** με Ζωγραφική και κολλάζ **με κάποια από τις γραμμές βοήθειας** [το 100 ή το 1056 Εθνική Τηλεφωνική Γραμμή για τα Παιδιά SOS (Το Χαμόγελο του Παιδιού)].
  2. **Αποτίμηση**
     + **Η καρέκλα του πριν και του τώρα.** Αξιοποίηση (προσαρμοσμένης) της ρουτίνας σκέψης **Συνήθιζα να σκέφτομαι ... Τώρα σκέφτομαι** .../ [I Used to Think... Now I](http://www.pz.harvard.edu/resources/i-used-to-think-now-i-think) [Think...](http://www.pz.harvard.edu/resources/i-used-to-think-now-i-think) (Core Thinking Routines). Απαιτείται η χρησιμοποίηση δύο καρεκλών κάθε μία από τις οποίες είναι το ΠΡΙΝ και το ΤΩΡΑ. Οι μαθητές/τριες κάθονται σταδιακά στις δύο καρέκλες αποκαλύπτοντας όσα σκέφτονται ότι έμαθαν στα εργαστήρια του προγράμματος.

|  |  |
| --- | --- |
| * **Δεν ήξερα/είχα σκεφτεί πριν ότι …** * **Τώρα έμαθα ή σκέφτομαι …** | **Συνήθιζα να σκέφτομαι ... Τώρα σκέφτομαι** .../ [I Used to Think... Now](http://www.pz.harvard.edu/resources/i-used-to-think-now-i-think) [I Think](http://www.pz.harvard.edu/resources/i-used-to-think-now-i-think) Core Thinking Routines |

* + - **Η καρέκλα του μετά …** Πώς μπορούμε να βοηθήσουμε και άλλα παιδιά να γνωρίσουν την ιστορία των Κάρεν και Ένκαρ;**.** Πρόταση για αποστολή αντιγράφων της αφίσας σε άλλα σχολεία και του κουτιού παπουτσιών με τα κόκκινα παπούτσια. Προετοιμασία πρόσκλησης στους γονείς για παρουσίαση του προγράμματος.

**-Αποχαιρετώ**. Στον κύκλο, με το κουτί των παπουτσιών στη μέση: Αποχαιρετούμε την Κάρεν και τον Ένκαρ με μία λέξη που τους προσφέρουμε αντί δώρου και χωρίς… ανταλλάγματα! Τι θα τους έδινες;

* + - **Φύλλο αξιολόγησης** του προγράμματος από τους/τις μαθητές/τριες [*στο ΠΑΡΑΡΤΗΜΑ*]

ΕΠΕΚΤΑΣΗ: Εικονογράφηση και βιβλιοδέτηση ή δημιουργία ψηφιακού βιβλίου της ιστορία των Κάρεν και Ένκαρ.

