**2ο ΕΡΓΑΣΤΗΡΙΟ**: Κάρεν και Ένκαρ. Το παζλ των σωμάτων

ΧΩΡΟΣ-ΔΙΑΤΑΞΗ: εναλλασσόμενα, στον κύκλο και στον ελεύθερο χώρο της τάξης.

ΕΡΕΘΙΣΜΑ: Δύο φάκελοι κρυμμένοι στο κουτί των παπουτσιών. Εδώ, αξιοποιείται μόνο ο **1ος ΦΑΚΕΛΟΣ** [Δείτε *στις Πληροφορίες Υλοποίησης & στο ΠΑΡΑΡΤΗΜΑ*]

* + **Ένα ΠΑΖΛ κρυμμένο στο ΚΟΥΤΙ**
* **Δημιουργία ομάδων**: Ο/Η εκπαιδευτικός μοιράζει τα κομμάτια των δύο **παζλ**. Οι μαθητές/τριες κινούνται στον χώρο βαστώντας από ένα κομμάτι. Δημιουργία με τον τρόπο αυτό **δύο ομάδων** που συναρμολογούν τα κομμάτια των παζλ και τα παρουσιάζουν στην ολομέλεια.
* **Υποθέσεις:** Ενθάρρυνση των μαθητών/-τριών να διερωτηθούν: **«Είναι μήπως τα σώματα των Κάρεν και Ένκαρ;»,** και για το βιολογικό τους φύλο: **«Πώς να είναι η όψη τους;»** (ό.π. 1.1.: ρουτίνα σκέψης «Δες, Σκέψου, Αναρωτήσου»)**.**
* **Σωματικό περίγραμμα** της Κάρεν και του Ένκαρ (“χτίσιμο του ρόλου”)**: (α)** Προτείνεται η συνεργατική αποτύπωση και εικονοποίηση των δύο προσώπων σε φυσικό μέγεθος. **(β)** Κάθε ομάδα αναλαμβάνει (με εκλογή ή κλήρωση) τη σχεδίαση ενός από τα πρόσωπα (Κάρεν-κορίτσι, Ένκαρ-αγόρι), σε χαρτί του μέτρου. **(γ)** Επιλογή παιδιών-προτύπων για τον σχεδιασμό των περιγραμμάτων (ξαπλώνουν πάνω στο χαρτί του μέτρου παίρνοντας τη στάση που υποδεικνύεται από τα μέλη κάθε ομάδας **(δ)** σχεδιασμός των περιγραμμάτων.
  1. **Μέλη και όργανα του σώματος – Ιδιαίτερα γνωρίσματα**
     + **Παρατήρηση-Προβληματισμός-Συζήτηση**. Οι μαθητές/τριες κινούνται γύρω από τα περιγράμματα των δύο σωμάτων παρατηρώντας και σχολιάζοντας. Ερωτήσεις: «- Μπορεί να διακρίνει κάποιος αν πρόκειται για δύο ξεχωριστά άτομα;». «-Αν πρόκειται για άτομα διαφορετικού φύλου;» (Απαντήσεις). «-Τι πρέπει να ζωγραφίσουμε για να καταλαβαίνει κάποιος, ποιος είναι ο Ένκαρ (αγόρι) και ποια η Κάρεν (κορίτσι);» Ή «-Αν πρέπει να ζωγραφίσουμε και άλλα μέλη ή όργανα του σώματος ποια είναι αυτά;» «-Πού βρίσκονται, πώς είναι και τι ακριβώς κάνουν (χρησιμεύουν);» «-Είναι όλα τα αγόρια ίδια;» «- Είναι όλα τα κορίτσια ίδια;» «- **Είμαστε όλοι ίδιοι;**» (Απαντήσεις). Αν οι μαθητές/τριες αναφερθούν στα γεννητικά όργανα φροντίζουμε να ονομάσουμε τα όργανα αυτά με την επιστημονική ονομασία τους (πέος, όρχεις, αιδοίο, στήθος, οπίσθια). Αναφερόμαστε επίσης, συνολικά σε αυτά ως «**ιδιωτικά/προσωπικά μέρη του σώματος**», «**ευαίσθητα μέρη ή όργανα**» ή

«**γεννητικά όργανα**» αναδεικνύοντας την ιδιαίτερη κοινωνική και λειτουργική τους διάσταση. Τονίζεται με κάθε ευκαιρία, ότι προστατεύουμε τα ιδιωτικά μέρη του σώματός μας γιατί είναι ευαίσθητα και σημαντικά, όχι γιατί ντρεπόμαστε γι’ αυτά.

* + - **Παιχνίδια για το σώμα:** Σειρά υποστηρικτικών βιωματικών δραστηριοτήτων ενεργοποίησης και έκφρασης του σώματος, ανίχνευσης γνώσεων, ικανοτήτων και εμπειριών. [*Επιλογή των καταλληλότερων κατά την κρίση του/της εκπαιδευτικού*].

Παρουσίαση **πίνακα αναφοράς** (**ή κάρτες**) με εικόνες και λέξεις της ονομασίας των μελών ή εξωτερικών οργάνων του σώματος, μεταξύ των οποίων και τα εξωτερικά γεννητικά όργανα. Με παιγνιώδη διάθεση και ρυθμό, ο/η εκπαιδευτικός: **(α)** δείχνει και διαβάζει το όνομα των μελών ή οργάνων, ενώ τα παιδιά καλούνται να αγγίζουν το υποδεικνυόμενο κάθε φορά μέλος ή όργανο **(β)** δείχνει μόνο, και τα παιδιά ονομάζουν και αγγίζουν **(γ)** διαβάζει μόνο, και τα παιδιά αγγίζουν **(δ)** παροτρύνει την γρήγορη αλλαγή θέσεων στον κύκλο βάσει κριτηρίων που αφορούν σε κοινά φυσιογνωμικά χαρακτηριστικά (ύψος, χρώμα δέρματος, μαλλιών, ματιών):

«***Όποιος/α έχει*** [ π.χ. μαύρα, κοντά, κατσαρά μαλλιά, ή καστανά, γαλάζια κ.λπ. μάτια, κ.λπ.] ***να αλλάξει γρήγορα θέση***» **(ε)** παροτρύνει τον γρήγορο σχηματισμό μικρών παρεών βάσει κριτηρίων που αφορούν σε κοινά φυσιογνωμικά χαρακτηριστικά και στο φύλο **(στ) “Μύτη στο γόνατο”**: αναφέρει δύο μέλη του σώματος και κάθε μαθητής/τρια πρέπει να ακουμπήσει το δικό του 1ο μέλος (π.χ. τη μύτη του) στο μέλος ενός/μίας συμμαθητή/τριας που αναφέρεται 2ο (π.χ. στο γόνατο). Προτείνονται διάφοροι συνδυασμοί.

* + - “**Φεστιβάλ χορού”**: “Πρόσκληση” σε ένα φεστιβάλ χορού των μελών του σώματος (τα μέλη που βρίσκονται στις κάρτες). Με μουσική, σε ασφαλές σημείο στον χώρο, κάθε μέλος ξεχωριστά, καλείται να συμμετάσχει στο φεστιβάλ, ανακαλύπτοντας όλες τις «χορευτικές» του δυνατότητες. Όταν σταδιακά, και καθοδηγούμενα, “χορέψουν” όλα τα μέλη, προτείνεται το κλείσιμο του φεστιβάλ με τη συμμετοχή των μελών του σώματος σε ένα πάρτι στο οποίο διαφορετικά μέλη του σώματος μπορούν να χορέψουν μαζί (τα δάχτυλα του ποδιού με το κεφάλι, η μύτη με το γόνατο ή η πλάτη με το πηγούνι ή όλο το σώμα). ΕΠΕΚΤΑΣΗ: Δυνατότητα συνάντησης των μελών διαφορετικών σωμάτων σε ένα πάρτι αλληλεπίδρασης των σωμάτων των μαθητών/-τριών με μουσική και χορό.
    - **Άσκηση χαλάρωσης**: Στο πάτωμα ή σε στρώματα, με τα χέρια χαλαρά, το ένα πάνω στο στήθος και το άλλο στην κοιλιά. Ήρεμη εισπνοή και εκπνοή. Παρατήρηση της διαδικασία της αναπνοής, το «φούσκωμα» και το «άδειασμα» από τον εισπνεόμενο και εκπνεόμενο αέρα, αντίστοιχα. Ένα αεράκι “φυσά” σταδιακά, όλα τα μέλη του σώματος ξεκινώντας από τις πατούσες και καταλήγοντας στο κεφάλι και τα μαλλιά, με την απαλή, καθοδηγητική φωνή του/της εκπαιδευτικού (*Προαιρετικά: μουσική χαλάρωσης*).
    - **Συμπλήρωση του αποτυπώματος** των σωμάτων της Κάρεν και του Ένκαρ, με μέλη και εξωτερικά όργανα (με εικόνες, με ζωγραφιά).

ΕΠΙΠΛΕΟΝ ΔΡΑΣΤΗΡΙΟΤΗΤΕΣ:

* + - **«Με τα μάτια μου μπορώ να …:»**. Γλωσσικό παιχνίδι: Ένα-ένα παιδί επιλέγει μία κάρτα αναφοράς και λέει «Με (αυτό/ά) μπορώ να …» (Π.χ. Με τα μάτια μου μπορώ να δω τον ήλιο και τα σύννεφα, την αμυγδαλιά που άνθισε στην αυλή του σχολείου. Με τα χέρια μου μπορώ να χαιρετίσω τους/τις φίλους/ες μου, να πιάσω τον μαρκαδόρο και να ζωγραφίσω, κ.λπ.)
    - **Δημιουργία αινιγμάτων**. Γλωσσικό παιχνίδι: Π.χ. «Είναι ένα μέλος του σώματος με το οποίο …». Οι μαθητές/τριες πρέπει να μαντέψουν το μέλος του σώματος.
    - **Σύνθεση σωμάτων**: Σε δύο ομάδες και έχοντας κάθε μαθητής/τρια επιλέξει ένα από τα κομμάτια του παζλ, επιχειρείται η σωματική σύνθεση στον χώρο, ενός σώματος. Κάθε μαθητής/τρια ειδικότερα θα αποτελέσει ένα μέρος ή μέλος του σώματος. Στο τέλος η κάθε ομάδα θα παρουσιάσει στην άλλη τη δική της σωματική «κατασκευή» και θα προσπαθεί να την «κινήσει».

**\* [2η] ΕΠΙΣΤΟΛΗ ΠΡΟΣ ΤΟΥΣ ΓΟΝΕΙΣ/ΚΗΔΕΜΟΝΕΣ** [*Στο ΠΑΡΑΡΤΗΜΑ*]: Πρέπει να

επιδοθεί οπωσδήποτε με την ολοκλήρωση του 2ου εργαστηρίου καθώς αναφέρεται.

στα υλικά που είναι αναγκαία για την υλοποίηση του 3ου και 4ου Εργαστηρίου