**4ο ΕΡΓΑΣΤΗΡΙΟ: Οικογένεια & Ξεχωριστοί Άνθρωποι**

ΧΩΡΟΣ-ΔΙΑΤΑΞΗ: εναλλασσόμενα, στον κύκλο και στον ελεύθερο χώρο της τάξης.

ΕΡΕΘΙΣΜΑ: Ο 2ος φάκελος και το περιεχόμενό του: ένα χειρόγραφο και μία παλιά φωτογραφία [Δείτε *στις Πληροφορίες υλοποίησης & στο ΠΑΡΑΡΤΗΜΑ*]

* 1. **Μια μέρα στη ζωή**

**[1.]-** - **Ανάγνωση του 1ου αποσπάσματος** του κειμένου [*στο ΠΑΡΑΡΤΗΜΑ*]**.**

-**Συζήτηση**- Απαντήσεις σε ερωτήσεις όπως: «-Ποια είναι η Κάρεν;». «-Τι κάνει κάθε πρωί;». «-Που λέει καλημέρα;». «-Γιατί;». Παρατήρηση της παλιάς φωτογραφίας. Υποστηρικτικά: **(α)** Αξιοποίηση της ρουτίνας: Δες, Σκέψου, Αναρωτήσου **(** ό.π.: 1.1. Εργαστήριο). **(β)** Αξιοποίηση (με τις κατάλληλες προσαρμογές για την εξυπηρέτηση των αναγκών της παρούσης) της ρουτίνα σκέψης “ Εξερευνώ – Συνδέομαι -Ξεχωρίζω – Ανήκω/ **Who Am I? Explore, Connect, Identify, Belong”** ([Digging Deeper into Ideas](http://www.pz.harvard.edu/thinking-routines#DiggingDeeperIntoIdeas)), με στόχο την παρατήρηση, τον εντοπισμό, την εμβάθυνση και τον κριτικό αναστοχασμό επί των πληροφοριών που αφορούν σε ένα πρόσωπο (εδώ στην Κάρεν). Εκμαίευση απαντήσεων σε ερωτήματα όπως:

|  |  |
| --- | --- |
| * Ποια είναι η Κάρεν; * Με ποιους ή με τι συνδέεται;   (πρόσωπα, αντικείμενα)   * Τί είναι αυτό που την κάνει να ξεχωρίζει; * Πού αισθάνεται ότι ανήκει; | **Who Am I? Explore, Connect, Identify, Belong”/** [**Digging Deeper**](http://www.pz.harvard.edu/thinking-routines#DiggingDeeperIntoIdeas)[**into Ideas**](http://www.pz.harvard.edu/thinking-routines#DiggingDeeperIntoIdeas) |

**-«Βροχή από “καλημέρες”». (α)** Στον κύκλο. Αναγωγή στην πραγματικότητα των μαθητών/-τριών: «-Εσείς σε ποιον λέτε “καλημέρα” το πρωί;», «- Πώς λέτε καλημέρα;». Αναπαράσταση “της πρώτης καλημέρας της ημέρας” και απόδοση με εκφραστικό τρόπο σχετικών εκφράσεων και ατομικών συναισθημάτων. **(β)** Κίνηση στον χώρο. Όταν ο/η εκπαιδευτικός “παγώνει τη δράση” καλημερίζουν τον/την πλησιέστερο/-η συμμαθητή/-τρια. **(γ)** Στο τέλος δημιουργούν όλοι μαζί έναν κύκλο και μια …«Βροχή από καλημέρες»!

* + - **Συζήτηση:** «-Πώς να ήταν η υπόλοιπη ημέρα της Κάρεν;». «-Τι να έκανε έως το μεσημέρι, το απόγευμα, το βράδυ;»
    - **«Μια μέρα** στη **ζωή της Κάρεν».** Υπόδυση ρόλου/Κινητικοί αυτοσχεδιασμοί στον χώρο. Πρόταση για αναπαράσταση μίας υποθετικής ημέρας στη ζωή της Κάρεν, από το πρωί έως το βράδυ. Ελεύθερη κίνηση ανάμεσα στους/στις άλλους/ες σαν να είναι μόνοι/-ες και συγκεντρωμένοι/-ες στη δική τους δράση. Ο/Η εκπαιδευτικός μπορεί να οργανώσει χρονικά τη δράση με παρεμβάσεις όπως: «Και έφτασε το μεσημέρι …».«Το απόγευμα …». «Βράδιασε τώρα …». (Προαιρετική χρήση μουσικής).

**-Συζήτηση:** «-Πώς είναι η μέρα της Κάρεν;». «-Με τι δραστηριότητες συνδέεται;» «- Με ποια πρόσωπα/αντικείμενα συνδέεται,» «-Μοιάζει με μία δική σας ημέρα;». Απαντήσεις.

**-«Μια μέρα στη ζωή μου»** Αναγωγή στην πραγματικότητα των μαθητών/τριών: Αναπαράσταση τώρα μίας δικής τους ημέρας. (Προαιρετική χρήση μουσικής).

* + - **Συζήτηση:** «-Πώς ήταν η ημέρα σας;» ;». «-Με τι δραστηριότητες συνδέεται;». «-Με ποια πρόσωπα/αντικείμενα συνδέεται;)» «-Μοιάζει με την ημέρα των άλλων;». Απαντήσεις.

# Ελεύθερη ζωγραφική. Μπορεί να περιληφθεί στο portfol Οικογενειακές φωτογραφίες

**-“Οικογενειακές φωτογραφίες”:** Στον κύκλο, κάθε παιδί παρουσιάζει τη φωτογραφία της οικογένειάς του (πόσα και ποια μέλη).

**“Με την οικογένειά μου μού αρέσει να … ”:** Παντομίμα. Ένας/Μια μαθητής/-τρια, συμπληρώνει τη φράση με μία δραστηριότητα που του αρέσει να κάνει με την οικογένειά του (*π.χ. …πηγαίνουμε για μπάνιο στη θάλασσα, … βλέπουμε όλοι μαζί ταινίες στο σινεμά, … παίζουμε επιτραπέζια παιχνίδια, κ.λπ.*). Τότε όλοι εκτελούν με παντομίμα στη μέση του κύκλου την προτεινόμενη δραστηριότητα, ώσπου με το σύνθημα του/της εκπαιδευτικού η δράση “παγώνει”. Αγγίζοντας έναν/μία άλλο/η μαθητή/-τρια, εκείνος/η “ζωντανεύει” και συνεχίζει το παιχνίδι αποκαλύπτοντας αγαπημένες οικογενειακές δραστηριότητες και στιγμές που μοιράζεται με την τάξη.

“**Δημιουργικοί ορισμοί”.** Ο/Η εκπαιδευτικός προτείνει μία από τις παρακάτω ασκήσεις φαντασίας στις οποίες μέσα από την αξιοποίηση του «μαγικού εάν» ή της παρομοίωσης οι μαθητές/τριες εκφράζουν τα συναισθήματά τους για την οικογένειά τους και έχουν τη δυνατότητα να ακούσουν τις απόψεις ή ιδέες των άλλων προβαίνοντας σε συγκριτολογικές ερμηνείες και τη διαμόρφωση ή αναδιαμόρφωση γνωστικών σχημάτων. Αξιοποίηση της ρουτίνας σκέψης: Δημιουργικές Συγκρίσεις**/Creative Comparisons( Art Or Objects)**.

* **Αν η οικογένειά μου ήταν χρώμα θα ήταν …**
* **Αν η οικογένειά μου ήταν σχήμα θα ήταν …**
* **Αν η οικογένειά μου ήταν μυρωδιά, γεύση, άγγιγμα …**
* **Η οικογένειά μου είναι σαν …**
  + - **Ζωγραφίζω την οικογένειά μου.** Μπορεί να περιληφθεί στο ατομικό portfolio.
  1. **Ξεχωριστοί Άνθρωποι**

**[2] -** - **Ανάγνωση του 2ου αποσπάσματος** [*στο ΠΑΡΑΡΤΗΜΑ*]

* **Συζήτηση:** Διερεύνηση στοιχείων από τη ζωή και το χαρακτήρα της ηρωίδας. «-Τι αρέσει στην Κάρεν;» «-Ποιο είναι το όνειρό της;» «-Σε ποιον εμπιστεύεται τα όνειρα και τα μυστικά της;» «-Ποια είναι η οικογένειά της;» «-Τι σημαίνει “την υιοθέτησε”»

«-Τι σημαίνει “να εμπιστευτεί”». «-Τι σημαίνει δώρο;». «-Ποιος είναι ο πιο ξεχωριστός άνθρωπος στη ζωή της Κάρεν;».

Αξιοποίηση των ερωτήσεων της ρουτίνας σκέψης **Who Am I? Explore, Connect, Identify, Belong (**[**Digging Deeper into Ideas**](http://www.pz.harvard.edu/thinking-routines#DiggingDeeperIntoIdeas)**).**

* Με ποιους ή με τι συνδέεται (πρόσωπα, αντικείμενα);
* Τί είναι αυτό που την κάνει να ξεχωρίζει;
* Που αισθάνεται ότι ανήκει;

Με αφορμή το απόσπασμα [2], ανίχνευση και αναφορά γνώσεων και εμπειριών από διαφορετικούς τύπους οικογένειας. Συζήτηση για τις διαπροσωπικές σχέσεις ή σχέσεις εμπιστοσύνης με πρόσωπα της οικογένειας ή εκτός οικογένειας. Τονίζονται οι ποιότητες στις σχέσεις και αξίες όπως αγάπη, σεβασμός, προσφοράς, εμπιστοσύνη.

* **«O πιο ξεχωριστός άνθρωπος για μένα…».** Προσωπικές Αφηγήσεις (storytelling) Ο/Η εκπαιδευτικός (πρότυπο) ξεκινώντας από την πρόταση αυτή, αναφέρεται σε ένα δικό του/της ξεχωριστό πρόσωπο και στους λόγους για τους οποίους είναι ξεχωριστό. Τη “σκυτάλη” παίρνουν στη συνέχεια, οι μαθητές/τριες.

ΕΠΕΚΤΑΣΗ: Δημιουργία ψηφιακών αφηγήσεων που μπορούν να συμπεριληφθούν στο “΄δώρο” (επόμενη δραστηριότητα) ή κατά τη διάχυση του προγράμματος.

Φύλλο εργασίας/Ζωγραφική: «Το πιο ξεχωριστό πρόσωπο που μπορώ να εμπιστευτώ». Μπορεί να περιληφθεί στο portfolio του/της μαθητή/-τριας

* **Ένα δώρο έκπληξη** για σένα/για την οικογένειά μου. Βιωματική προσέγγιση της έννοιας της προσφοράς και της ευγνωμοσύνης.

Διακόσμηση του χάρτινου κουτιού παπουτσιών. Δημιουργία μίας ζωγραφιάς ή κατασκευής. Σημείωση λέξεων-συναισθημάτων που θέλουν οι μαθητές/τριες να εκφράσουν. Υποστηρικτικά θα μπορούσαν να σκεφτούν πάνω στις εξής ανολοκλήρωτες φράσεις: «Είσαι ξεχωριστός/ή γιατί ….» ή «Ένα δώρο για σένα/σας γιατί σε/σας …(αγαπώ)». Παίρνουν φεύγοντας από το σχολείο το “δώρο-έκπληξη: για να το δώσουν στο/στα ξεχωριστό/-ά τους πρόσωπα.

ΕΠΕΚΤΑΣΕΙΣ:

# -Δημιουργικοί ορισμοί αξιών & “κλικ” μια φωτογραφία!

Σωματική έκφραση για τη δημιουργία ατομικών ή ομαδικών γλυπτών στον χώρο, με αφορμή μία αξία, Π.χ. ΑΓΑΠΗ, ΦΙΛΙΑ, ΠΡΟΣΦΟΡΑ, ΣΥΝΕΡΓΑΣΙΑ, κ.λπ. ΕΝΑΛΛΑΚΤΙΚΑ:

Επιλέγονται τόσες αξίες όσες και οι ομάδες εργασίας. Κάθε ομάδα προετοιμάζει σε ορισμένο χρόνο το γλυπτό της και το παρουσιάζει στην ολομέλεια.

**-Χάρτινο Θέατρο - Οικογενειακές στιγμές:** Σχεδιασμός, δημιουργία και παρουσίαση μίας αυτοσχέδιας παράστασης κουκλοθεάτρου με θέμα επιλεγμένες οικογενειακές στιγμές, με μετατροπή του κουτιού παπουτσιών που έφεραν από το σπίτι, σε μια μικρή σκηνή κουκλοθεάτρου και την κατασκευή αυτοχέδιων χάρτινων φιγούρων, μελών της οικογένειας ή ξεχωριστών προσώπων.

